open-index/open-wikipedia-markdown huggingface dataset:
עמנואל צבר

**עמנואל צבר** (נולד ב-30 ביוני 1948) הוא משורר ישראלי המתגורר בכפר יונה. הוא מוכר ביותר כמחבר השיר "ברית דמים".

## ביוגרפיה
עמנואל צבר נולד בירושלים למשפחה יוצאת תימן, וכשמלאו לו שנתיים עברה משפחתו למושב בית זית. את שירו הראשון כתב בהיותו מוצב בעמדה קדמית ברמת-הגולן במלחמת יום הכיפורים. בשנת 1978 יצא לאור בהוצאת ח"ש ספר שיריו הראשון "הייתי מלחמה", כשם שירו הראשון.

ספר שיריו השני "סיג" התפרסם שנה אחר כך ועסק בשאלת הסיבה לקיומו של הדחף הפנימי במשורר להעלות את הגיגיו במילות שירה ולהציגן לעיני כל.

ספר השירה השלישי של צבר, "מין השתיקות", יצא לאור בשנת 1983. השירים סדורים וערוכים בשבעה שערי-חיים המייצגים הלכי-רוח אישיים מאוד. מוטיב השתיקה מהווה יסוד מרכזי בשירים, והוא נפרץ שוב ושוב בשערי החיים דרכם כולנו חולפים.

בשנות ה-80 של המאה ה-20, בתקופת שהותו של צבר בבריטניה כשליח הסוכנות היהודית, תרגם המשורר את שלושת ספריו לאנגלית, ועל כך זכה בפרס The George Webber Prize מטעם Oxford Centre for Postgraduate Hebrew Studies.

בשנת 1984 חיבר צבר את שירו המוכר "ברית דמים". השיר נכתב בעקבות נפילתו של החייל יובל הראל אשר נפל בצידון. השמועה על מותו הגיעה לביתם של שכניו אשר גם בנם, אשר לחם בלבנון, נקרא יובל הראל. לאחר בירור נודע כי לא בבנם מדובר, אך עוד באותו יום דפקו גם על דלתם של חיה ויוסי והודיעו להם כי גם בנם נפל בלבנון.

## ראו גם
*ברית דמים

## קישורים חיצוניים

* [צבר באתר הספרייה הלאומית](http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=%D7%A2%D7%9E%D7%A0%D7%95%D7%90%D7%9C%20%D7%A6%D7%91%D7%A8|עמנואל)

## הערות שוליים

קטגוריה:משוררים ישראלים
קטגוריה:משוררים כותבי עברית
קטגוריה:משוררים ששיריהם הולחנו
קטגוריה:ישראלים שנולדו ב-1948
טירנים מפוארים

**טירנים מפוארים** (שם מדעי: Onychorhynchidae) היא משפחת ציפורי שיר, מיערות דרום ומרכז אמריקה. בעבר היא נכללה במשפחת הטירניים ובמשפחת הטיטירדיים. כמה חוקרים מסווגים את שלושת הסוגים שלה במשפחה עצמאית, אך חוקרים רבים רואים בהם מינים של טירניים אמיתיים.

הם בלי מספר מאפיינים קטנים ששונים משאר הטירניים, אך הם דומים להם במראה (למעט הציצה המפוארת שנתנה להם את שמם). חיים ביערות על הענפים הנמוכים וצדים חרקים בקבוצות. הם בעלי צבעים אדמוניים וזהובים, ראש גדול עם מקור קטן מחודד וציוצם חזק וצייצני.

## מיון
*משפחה **טירנים מפוארים** (Onychorhynchidae)
**סוג *Onychorhynchus*
***מין *Onychorhynchus coronatus*
***מין *Onychorhynchus mexicanus*
***מין *Onychorhynchus occidentalis*
***מין *Onychorhynchus swainsoni*
**סוג *Myiobius
***מין *Myiobius villosus*
***מין *Myiobius sulphureipygius*
***מין *Myiobius barbatus*
***מין *Myiobius atricaudus*
**[[סוג ומין יחיד]] *Terenotriccus erythrurus''

## קישורים חיצוניים

קטגוריה:דמויי-טירן
קטגוריה:בעלי חיים שתוארו ב-2009
פיפירטיים

**פיפירטיים** (שם מדעי: *Pipritidae*) הם משפחת ציפורי שיר קטנות הקרובות למשפחת המנקיניים. במשפחה זו סוג יחיד - פיפירט (Piprites) ובו 3 מינים.

סוג זה שויך בעבר למשפחת המנקיניים ואחר כך למשפחת הטירניים הגדולה, אך עברו למשפחה עצמאית על פי כמה ארגונים כמו ה"American Ornithologists' Union".

אלו עופות קטנים בעלי ראשים אדומים, מקורים קצרים וצהובים והם חיים בין ענפי העצים של היער הטרופי בחבורות קטנות, מחפשים חרקים לציד.

## מינים
*Piprites chloris
*Piprites griseiceps
*Piprites pileata

## קישורים חיצוניים

קטגוריה:בעלי חיים שתוארו ב-1847
קטגוריה:טקסונים שתוארו בידי ז'אן-לואי קבאניס
קטגוריה:דמויי-טירן
מנהל תוכן (אינטרנט)

**מנהל תוכן** (אינטרנט) או בשפה שוטפת, **מנהל תוכן אינטרנטי**, הוא אדם העוסק בניהול תוכן באתר אינטרנט אחד או יותר וכולל גם **פיתוח תוכן** במערכת ניהול התוכן של האתר, הזנה ושכתוב תוכן קיים אל תוך האתר, עריכת תוכן קיים, הדרכה לביצוע פעולות אלה ופיקוח על התכנים הקיימים כולל צנזורה של תכנים הראויים לכך (כגון קללות).

מנהל תוכן יכול להיות גם מנהל אתר אינטרנט אך בכל מקרה שליטתו העיקרית היא על התוכן באתר.

אין לבלבל בין מנהל תוכן לבין ובמאסטר.

מנהל תוכן יכול לעשות מלאכה זו לבדו או לפקח על צוות של עורכים וכותבי תוכן אינטרנט.

## הערות שוליים

קטגוריה:אינטרנט
קטגוריה:מקצועות המחשוב
פלטירנצ'יים

**פלטירנצ'יים** (שם מדעי: Platyrinchidae) היא משפחת ציפורי שיר, קטנות מיערות החיים מדרום מקסיקו עד לארגנטינה. שלושת סוגי המשפחה נחשבים על פי חוקרים רבים למשפחת הטירניים אך על פי כמה חוקרים הועברו למשפחה נפרדת.

הם דומים לקרוביהם אך בעלי עיניים גדולות יותר ורגליים חזקות. לחלקם כתר קטן וצבוע.

הם חיים ברחבי יערות הגשם הטרופי וחיים רוב הזמן בין הענפים הנמוכים. הם חיים בחבורות קטנות ורודפים אחרי חרקים שונים ביער.

## מיון
*משפחה **פלטירנצ'יים** (Platyrinchidae)
**סוג ומין יחיד 
**סוג 
***מין *Platyrinchus saturatus*
***מין *Platyrinchus cancrominus*
***מין *Platyrinchus flavigularis*
***מין *Platyrinchus coronatus*
***מין *Platyrinchus mystaceus*
***מין *Platyrinchus platyrhynchos*
***מין *Platyrinchus leucoryphus*
**סוג ומין יחיד 

קטגוריה:בעלי חיים שתוארו ב-1854
קטגוריה:טקסונים שתוארו בידי שארל לוסיאן בונפרטה
קטגוריה:דמויי-טירן
עיצורים בין-שיניים

**עיצורים בין-שינִיים** (**אינטר-דנטליים**) מיוצרים על ידי הצבת קצה הלשון בין החלק העליון והחלק התחתון של השיניים הקדמיות. הם שונים מעיצורים שיניים, המבוטאים כשהלשון כנגד החלק האחורי של החותכות העליונות.

## ראו גם
* עיצורים דו-שיניים

קטגוריה:עיצורים
בין-שיניים
דקרטל

**דקרטל** (בלטינית: **decretal**) הוא מכתב מאת האפיפיור. מכתב זה אינו מכתב רשמי ולכן אינו חתום בחותם, כפי שנחתמו המכתבים מסוג בולה.

דקרטלים נועדו לרוב לפרש את החוק הכנסייתי של הכנסייה הקתולית.
לדקרטלים עצמם אין כוח כפי שיש לחוק, אבל הם חשובים בתור תקדימים והם מהווים נדבך חשוב בקורפוס יוריס קנוניקי, שהוא הבסיס לחוק הכנסייתי של 1917 שהוא הבסיס לחוק הכנסייתי של 1983. לעיתים קרובות האפיפיור הורה לנמען של מכתבו להעביר את תשובת אפיפיור לרשויות הדת של המחוז אליו הוא שייך, וחובתם הייתה לפעול בהתאם לאמור במסמך במקרים דומים.

רוב הדקטרלים נכתבו כתשובה לשאלה שנשאל האפיפיור, אולם יש דקטרלים שנכתבו ביוזמת האפיפיורים. חלק ניכר מהם נכתבו בימי הביניים ושופכים אור על החיים והמנהגים באותה תקופה ובכך מהווים מקור היסטורי ראשוני. בנוסף לדקטרלים, כללה התכתבות האפיפיור גם תשובות לשאלות שנשאלו על ידי יחידים. תשובות אלו נקראו rescriptae או רסקריפט אפיפיורי.

הדקרטלים, כמו האנציקליקות, קרויים על שם מילותיהם הראשונות, שמכונות ה"**[[אינקיפיט]]**" (incipit, "מתחיל"), ואשר נכתבות פעמיים - פעם בכותרת המסמך (באותיות גדולות) ופעם בגופו. בין החשובים שבהם: novit ille ו-per venerabilem של האפיפיור אינוצנטיוס השלישי.

הדקרטל העתיק ביותר הידוע הוא מכתבו של סיריקיוס מפברואר 385 אל הבישוף הימריוס מטרגונה שבספרד בו ענה על חמש עשרה שאלות שונות בנושאים כמו טבילה, כפרה, משמעת כנסייתית ופרישותם של אנשי הכמורה. בתשובתו סיריקיוס קבע את עמדת האפיפיורות בנושאים אלו, כשהוא מדגיש את סמכותה העליונה של הכנסייה. סיריקיוס הורה להימריוס להפיץ את דבריו בפרובינקיות השכנות. 

## קישורים חיצוניים

*אנציקלופדיה בריטניקה, DECRETALS
* 
* 

## הערות שוליים

קטגוריה:נצרות קתולית
קטגוריה:מכתבים
צומי

**צומי** הוא מונח נפוץ בסלנג העברי ובתרבות הישראלית. פירוש המונח הוא **[[תשומת לב]]**, והוא מופיע בדרך כלל כאמירה צינית על אחר המחפש או זקוק לתשומת לב מהסביבה.

## אטימולוגיה
המונח צומי הוא הלחם בסיסים של צמד המילים "צומת לב" שנעשו מהיווצרות של דיבור בהבלעת הברות מהמילים "תשומת לב" שמשמעותן "קשב". ההבלעה נוצרה מהחיבור בין האות ת' לאות ש' שמאלית (תחליף ל-ס), ולפיכך אמורה המילה להיכתב "תשומי". עוד דוגמה הנחשבת להבלעה נפוצה היוצרת את האות צ' היא המילה "בצפר" - בית ספר.

## שימוש בתרבות
השימוש במילה נובע בדרך כלל מסרקזם, לדוגמה כאשר אדם נוהג בצורה המבליטה את עצמו יש המקניטים אותו באמירה "האם חסר לך צומי?" או "הנך רוצה צומי". המילה נמשכה גם לשימוש נרחב יותר, כך לדוגמה כאשר אדם מקניט את חבירו או נוהג בהתנהגות שאינה הולמת נוהגים סובביו לקשר את התנהגותו עם כך שהוא כנראה חפץ בתשומת לב ורצונו למשוך את תשומת לבם של סובביו, ולכן גם במקרים כאלו נפוץ הביטוי "צומי". השימוש הנפוץ ביותר במונח מתבצע בגוף שלישי נסתר, ("משה רוצה צומי...") גם כאשר הכוונה לגוף שני (נוכח). אדם הנוהג בהתנהגות האמורה, המתפרשת כרצון להבלטה וכבוד, או לחלופין משיכת עיינים ותשומת לב, מכונה (באמצע משפט) "רוצה צומי".

עם זאת קיימת השאלה של המונח הסלנגי למשמעות חיובית של נתינת תשומת לב, בתרבות הישראלית - שימושים בולטים הם:

* "צומי - המרכז הישראלי לתשומת לב".
* בלוג ואתר לרכישת "בובות צומי" להענקת תשומת לב לפעוטות.
* אתר מכירה אונליין של פריטים לילדים בשם "צומי".
* תוכנית בערוץ הופ! בשם זוג הדמויות "מולי וצומי".

במילון הסלנג המקיף מופיע כי יש הגורסים את המילה **צומת** (בשורוק).

## לקריאה נוספת
מילון הסלנג המקיף, רוביק רוזנטל, עמ' 321, **צומי**.

קטגוריה:סלנג עברי
חרדל דיז'ון

**חרדל דיז'ון** (בצרפתית: **Moutarde de Dijon**) הוא חרדל שמקורו בצרפת, נקרא על שם העיר דיז'ון שבמחוז בורגון. העיר הייתה מרכז ייצור של חרדל בימי הביניים וקיבלה זכויות בצרפת במאה ה-17. הממרח נוסה לראשונה על ידי פיליפ השישי, מלך צרפת, והוא צבר פופולריות ב-1856 לאחר שטבח שינה את מרכיביו והחליף חומץ בתחמיץ ענבים, נוזל חומצי העשוי מענבים לא בשלים.

כיום מרכיבי הממרח הם זרעי חרדל חום, יין לבן או תערובת של חומץ בן יין, מים ומלח המדמים את טעמו של תחמיץ הענבים. חרדל הדיז'ון משמש תוסף בארוחות רבות כממרח, וכן ניתן לשלבו עם חומרים אחרים ליצירת רוטב. בצרפת ישנו רוטב מסורתי המכונה "דיז'ונז" שהוא תערובת של חרדל דיז'ון ומיונז.

## ייצור מסחרי
ב-2008, חברת יוניליוור ההולנדית, אשר בבעלותה מספר מפעלי חרדל באירופה, החליטה לסגור את המפעל "אמורה" שייצר חרדל דיז'ון. מ-15 ביולי 2009 "חרדל דיז'ון" אינו מיוצר ונארז בעיר דיז'ון, אלא בעיר דרומית לה. 80% מזרעי החרדל המשמשים ליצירת חרדל דיז'ון בעולם מקורם הוא מקנדה ולא מצרפת. מקורו של המותג "גריי פופון" שמייצר חרדל דיז'ון הוא מהעיר דיז'ון משנת 1866.

## זכויות יוצרים
"חרדל דיז'ון" לא זכה לכינוי מקור מבוקר, תו התקן הצרפתי הניתן לאזורים גאוגרפיים מסוימים בצרפת המייצרים מאכלים. לעומת זאת ל"חרדל בורגונדי", הגנה מאז 2010.

## קישורים חיצוניים

## הערות שוליים

קטגוריה:רטבים
קטגוריה:ממרחים
קטגוריה:המטבח הצרפתי: רטבים
קטגוריה:חרדל
טירן רוש צבעוני

**טירן רוש צבעוני** (שם מדעי: *Tachuris rubrigastra*) היא ציפור שיר קטנה מאמריקה הדרומית השייכת למשפחה עצמאית טירני רוש (Tachurisidae) וקרובה למשפחת הטירניים. בעבר סווגה כחלק ממשפחה גדולה זו וישנם חוקרים שעדיין משייכים אותה לשם, אך על פי כמה מאפיינים הופרד משאר הטירניים.
## מאפיינים
טירן הרוש הוא עוף שאורכו 10.5 ס"מ והוא בעל זנב קצר, נוצות מעוגלות וראש עבה ונמוך עם מקור דקיק וכמו ששמו מרמז הוא בעל צבעים רבים: הוא בעל גב ירוק, בטן צהובה, חזה וראש שחורים וכנפיים וזנב מפוספסים בשחור-לבן. הגבות צהובות והשת אדום. הצעירים קצת יותר מוסווים מהבוגרים.

הטירן מצוי בעיקר בסבכי ביצות או נהרות ובין צמחי מים שונים כגון אגמון ועשבי רוש. הוא משוטט בהם רוב הזמן וצד חרקים שמסתרים שם.

## קישורים חיצוניים

## הערות שוליים

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:דמויי-טירן
קטגוריה:עופות יחידים בסוגם
קטגוריה:מינים יחידים במשפחתם
קטגוריה:ברזיל: עופות
רינצ'וסיקליים

ממוזער|Myiornis ecaudatus
**רינצ'וסיקליים** (שם מדעי: Rhynchocyclidae) היא משפחת ציפורי שיר, מיערות דרום ומרכז אמריקה - ממקסיקו עד ארגנטינה. בעבר הם נחשבו לחלק ממשפחת הטירניים הגדולה, אך על פי מחקרים שונים הועברו למשפחה נפרדת. ואולם הרבה חוקרים ממשיכים לשייך אותם למשפחת הטירניים.

משפחה זו חיה ביערות הגשם של אמריקה הדרומית בין העלים ביער ומיניה בעלי גוף קטן, ראשים עם עיניים גדולות מאוד ומקור קצר ודק. הם צבעוניים, ברובם בגווני ירוק וצהוב והם מצייצים בקול חזק. הם טורפים חרקים קטנים שעפים לידם וחוטפים אותם בזריזות מהענפים.

## מיון
*משפחה **רינצ'וסיקליים** (Rhynchocyclidae)
**תת-משפחה Pipromorphinae
***סוג Mionectes
***סוג Leptopogon
***סוג Pseudotriccus
***סוג Corythopis
***סוג Phylloscartes
**תת-משפחה Rhynchocyclinae
***סוג Rhynchocyclus
***סוג Tolmomyias
**תת-משפחה Todirostrinae
***סוג ומין יחיד Taeniotriccus andrei
***סוג Cnipodectes
***סוג Todirostrum
***סוג Poecilotriccus
***סוג Myiornis
***סוג Hemitriccus
***סוג ומין יחיד Atalotriccus pilaris
***סוג Lophotriccus
***סוג Oncostoma

קטגוריה:טקסונים שתוארו בידי האנס פון ברלפש
קטגוריה:דמויי-טירן
קטגוריה:בעלי חיים שתוארו ב-1907
דמויי-טירן

**דמויי-טירן** (שם מדעי: Tyranni) היא תת-סדרה של ציפורי שיר הנחשבים לפרימיטיביות מתת הסדרה הנוספת לה דמויי-דרור (Passeri), אך יותר מפותחים מבני משפחת גדרוני ניו זילנד (Acanthisittidae) ששייכים לתת-סדרה פרימיטיבית עוד יותר - Acanthisitti.

תת-סדרה זו כוללת למעלה מ-1,000 מינים ומכילה בעיקר את משפחת הטירניים הענקית, הנחשבת לגדולה במשפחות העופות. 

דמויי-טירן הם בעלי מקורים קצרים אך רחבים, יחסית, ורוב המשפחות מתאפיינות בנוצות צבעוניות. רוב המינים חיים ביבשת אמריקה אך כמה מהם חיים באפריקה, אסיה ואוסטרליה. חלקם מתמחים בתנועה על הקרקע ואחרים אינם יורדים מהעצים. רבים מבני הקבוצה הם ציידי חרקים מומחים הדומים לחטפיות של העולם הישן וחוטפים חרקים העפים מולם במהירות.

במינים רבים הזכרים בעלי נוצות מפוארות והם מבצעים ריקודים מרשימים בתקופת החיזור. כאלה הם, למשל, כרבולתן הסלעים ומיני המנקיניים.

## מיון
*תת-סדרה **דמויי-טירן** (Tyranni)
**אינפרא-סדרה Eurylaimides
***משפחה רחבי-מקור (Eurylaimidae)
***משפחה פיטיים (Pittidae)
***משפחה צווחני מדגסקר (Philepittidae)
***משפחה ספיואות (Sapayoidae)
**אינפרא-סדרה Tyrannides
***משפחה יורקניים (Conopophagidae)
***משפחה קוטינגיים (Cotingidae)
***משפחה נקרניים (Dendrocolaptidae)
***משפחה פלומגביים (Formicariidae)
***משפחה תנריים (Furnariidae)
***משפחה מנקיניים (Pipridae)
***משפחה פלטירנצ'יים (Platyrinchidae)
***משפחה טירניים (Tyrannidae)
***משפחה ציפורי נמלים (Thamnophilidae)
***משפחה רינצ'וסיקליים (Rhynchocyclidae)
***משפחה פיפירטיים (Pipritidae)
***משפחה מלנופרדיים (Melanopareiidae)
***משפחה טירני רוש (Tachurisidae)
***משפחה טופקוליים (Rhinocryptidae)
***משפחה טיטירדיים (Tityridae)
***משפחה חד-מקוריים (Oxyruncidae)
***משפחה פיטות נמלים (Grallariidae)
***משפחה טירנים מפוארים (Onychorhynchidae)

## גלריה

קובץ:Pipra erythrocephala 1.jpg
קובץ:Eurylaimus javanicus wild.jpg
קובץ:Chestnut-crowned Antpitta, Rio Blanco, Colombia (5746788680).jpg
קובץ:Pyriglena leucoptera -Piraju, Sao Paulo, Brazil-8.jpg


## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:ציפורי שיר
ציפורי שיחים

**ציפורי שיחים** (שם מדעי: Atrichornithidae) היא משפחה של ציפורי שיר החיה באוסטרליה וכוללת סוג יחיד - ציפור שיחים (*Atrichornis*) - ובו שני מינים.

## מאפיינים
ציפורים אלה דומות לזרזיר מצוי ובעלות גוף חום-שחור עם בטן זהובה וכתם לבן על החזה ועל הבטן. רגליהן גדולות ומאפשרות תנועה מהירה וזנבן ארוך. כפי ששמן מרמז הן שוכנות בעיקר בערבות השיחים של אוסטרליה. הן רצות מהר אבל חלשות בתעופה. הזכרים נוטשים את הנקבות מיד אחרי ההזדווגות ואינם שותפים לגידול הצאצאים.

ציפורים אלה מצויות בסכנת הכחדה בטבע, והיו כמעט על סף הכחדה ב-1962. משנת 2002 נרשמה התאוששות באוכלוסיותן.

## מיון
משפחה זו  קרובה למשפחות הנבליים, הסוכיים והסלילניים. כל אלה הם קרובים רחוקים של העורביים שחיים רק באזור האינדו-אוסטרלי.

במשפחה שני מינים:
*משפחה **ציפורי שיחים** (Atrichornithidae)
**סוג ציפור שיחים (*Atrichornis*)
***מין ציפור שיחים חלודית (*Atrichornis rufescens)*
***מין ציפור שיחים קולנית (*Atrichornis clamosus)*

## קישורים חיצוניים

* 

קטגוריה:בעלי חיים שתוארו ב-1885
קטגוריה:טקסונים שתוארו בידי לאונרד הס שטיינגר
קטגוריה:עורבאים
סאמר פיניקס

**סאמר ג'וי פיניקס** (באנגלית: **Summer Joy Phoenix**; נולדה ב-10 בדצמבר 1978) היא שחקנית, אמנית ומוזיקאית אמריקאית-יהודייה. היא האחות הצעירה ביותר של ריין פיניקס , חואקין פיניקס, ליברטי פיניקס  וריבר פיניקס.

## ביוגרפיה
נולדה בשם **סאמר ג'וי בוטום** (**Summer Joy Bottom**) בווינטר פארק, פלורידה שבארצות הברית. אמה, ארלין שרון פיניקס (לבית דונץ) , נולדה בברונקס, ניו יורק, להורים יהודים. אביה, ג'ון לי בוטום, היה קתולי מפונטאנה, קליפורניה. בשנת 1968 עזבה אמה של פיניקס את הברונקס, ועברה להתגורר בקליפורניה, שם פגשה את אביה של פיניקס בזמן שנסעה בטרמפים. הוריה נישאו בשלהי אותה שנה. ב-1972 הוריה והצטרפו לכת הנוצרית "הילדים של אלוהים", בה עבדו כמיסיונרים ביבשת אמריקה הדרומית. בסביבות התקופה שבה נולדה סאמר, אימצו הוריה את שם המשפחה **פיניקס,** והחלו לאמץ גם אורח חיים טבעוני. בה בעת, הוריה החלו בתהליך של התפכחות מאשליה בנוגע לכת נוצרית זו ועזבו אותה, עם שובם למולדתם האמריקנית בשלהי שנת 1977. לבסוף, הוריה התגרשו ב-1997.

סאמר למדה בבית הספר לאמנויות על שם טיש באוניברסיטת ניו יורק, אך נשרה בטרם עת, כדי להתחיל בקריירת משחק משלה.

## קריירה
פיניקס הייתה שחקנית-ילדה , ועבדה עם הסוכנת אייריס ברטון  לצד אחיה ואחותה כשהייתה בת שנתיים. בהמשך קיבלה תפקידי אורח בסדרות הטלוויזיה "רצח במשיכת קולמוס", "להתבגר ולהתגבר" ו"זאב מעופף". היא הופיעה בסרט הטלוויזיה "הסוד של קייט" ובסרט "Russkies", בו שיחקה את אחותו הצעירה של אחיה במציאות, חואקין. מאוחר יותר הופיעה במספר סרטי קולנוע, ובהם: "המאמין" (לצדו של ראיין גוסלינג), עליו הייתה מועמדת לפרס אינדפנדנט ספיריט, ו"סיוט בחדר המורים". היא שיחקה בתפקיד הראשי ב"אסתר קאהן" וב"סוזי גולד".

בשנת 2002 כיכבה פיניקס במשך 3 חודשים בהצגה "אלה נעורינו"  בתיאטרון גאריק  לצדם של מאט דיימון וקייסי אפלק.

היא הייתה חברה בלהקת הרוק "The Causey Way"  יחד עם אחותה ריין. מאוחר יותר עשתה הופעות אורח באלבומים של להקתה של ריין, ה-"Papercranes".

## חיים אישיים
פיניקס היא טבעונית. היא תומכת במספר מטרות סביבתיות ולמען זכויות בעלי חיים, כגון "אנשים למען יחס מוסרי לבעלי חיים" (PETA).

היא התארסה לשחקן קייסי אפלק (אחיו הצעיר של השחקן בן אפלק) ב-25 בדצמבר 2003, וילדה בן ב-31 במאי 2004. פיניקס ואפלק נישאו ב-3 ביוני 2006, ונולד להם בן נוסף, ב-12 בינואר 2008. במרץ 2016 הודיעו אפלק ופיניקס על פרידתם. ב-2017 התגרשו.

בשנת 2003, פתחה יחד עם חברותיה הטובות, אודסה ויטמייר ורובי קאנר, את חנות הבוטיק לבגדי הווינטאג' Some Odd Rubies במנהטן. כעשור לאחר מכן חנות הבוטיק נסגרה, בשנת 2012.

## פילמוגרפיה

## קישורים חיצוניים

## הערות שוליים

סאמר פיניקס
קטגוריה:אמריקאיות ממוצא גרמני
קטגוריה:טבעוניות אמריקאיות
קטגוריה:טבעוניות יהודיות
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:שחקניות ילדות אמריקאיות
קטגוריה:שחקנים ילדים יהודים
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
Bermuda Bowl

**Bermuda Bowl** היא אליפות העולם בברידג' לנבחרות לאומיות. התחרות מאורגנת בכל שנה אי זוגית על ידי התאגדות הברידג' הבינלאומית, בראשי תיבות:WBF. התחרות הראשונה נערכה בשנת 1950 בעיר המילטון בברמודה.

## היסטוריה
התחרות הראשונה אורגנה בשנת 1950 על ידי נורמן בך, רואה חשבון ושחקן ברידג' מברמודה ששיחק בנבחרת בריטניה. התחרות הראשונה הייתה תחרות בין שלוש נבחרות: ארצות הברית, אירופה ובריטניה. ב-Bermuda Bowl הראשון זכתה נבחרת ארצות הברית. התחרות התקיימה באותה תקופה אחת לשנה והייתה תחרות בין נבחרת ארצות הברית לבין נבחרות ממדינות אירופה. בשנים 1957 עד 1975 זכתה הקבוצה הכחולה שיצגה את איטליה שש עשרה פעמים באליפות.

להלן רשימת שינויים והרחבות בתחרות.

**1958** - התווספה לתחרות אלופת דרום אמריקה.

**1961** - האלופה המכהנת השתתפה אוטומטית בתחרות.

**1966** - השתתפו גם נבחרות מיבשת אסיה.

**1971** - גם נבחרת אוסטרליה השתתפה.

**1974** - התווספה תחרות דומה לנבחרות נשים שנקראת Venice Cup.

**1979** - האלופה המכהנת לא השתתפה אוטומטית בתחרות רק משום שהייתה אלופה בפעם הקודמת.

**1981** - הנציגות של אירופה הוגדלה בשתי נבחרות.

**1983** - ארצות הברית והמדינה המארחת הורשו לשתף שתי נבחרות.

**1985** - Bermuda Bowl ו-Venice Cup משוחקות באותו מקום, באותו זמן ובאותו פורמט.

אגוסטין מדלה היה השחקן הצעיר ביותר שהשתתף בתחרות והוא היה בן 15 בלבד. בהמשך הוא זכה בתחרות כחלק של נבחרת איטליה.

## תוצאות
### משנת 2000

### משנת 1980 ועד שנת 1999

### משנת 1950 ועד שנת 1979

## הישגי נבחרת ישראל
* בשנת 1985 סיימה נבחרת ישראל במקום השלישי. בנבחרת שיחקו: דוד בירמן, שמואל לב (סם לב), אליקים שאופל, שלום זליגמן, יוליאן פרידריך ומיכאל הוכצייט.
* בשנת 1976 סיימה נבחרת ישראל במקום השלישי. בנבחרת שיחקו: ישעיהו לויט, שמואל לב (סם לב), אליקים שאופל, פנחס רומיק, יוליאן פרידריך ומיכאל הוכצייט.

## ראו גם
* Venice Cup
* הקבוצה הכחולה (ברידג')

## קישורים חיצוניים

* 

* World Teams Championship, ACBL
* 42nd World Team Championships , WBF
* 41st World Team Championships Bocchi’s Bermuda Birthday, WBF
* 40th World Team Championships , WBF


## הערות שוליים

קטגוריה:ברידג'
קטגוריה:תחרויות
ג'ון ריצ'רדסון

**ג'ון מייקל ריצ'רדסון** (באנגלית: **John Michael Richardson**; נולד ב-8 באפריל 1960) הוא קצין בדימוס בדרגת אדמירל בצי ארצות הברית ששירת כראש המבצעים הימיים ה-31.

## ביוגרפיה
ריצ'רדסון נולד בפיטרסבורג שבוירג'יניה. ב-1982 סיים לימודי תואר ראשון בפיזיקה באקדמיה הימית של ארצות הברית, הוא בעל תואר שני בהנדסת אלקטרוניקה מ-MIT, בעל תואר שני מהמכון האוקיינוגרפי בוודס הול, ותואר שני באסטרטגיית ביטחון לאומי מהאוניברסיטה לביטחון לאומי.

ב-1982 הצטרף לצי ארצות הברית והוכשר כאיש צוות בצי הצוללות. שירת בצוללת התקיפה מסדרת סטרג'ן "USS Parche", בצוללת נושאת הטילים הבליסטיים מסדרת בנג'מין פרנקלין "USS ג'ורג' מרשל". שימש כסגן מפקד צוללת התקיפה מסדרת לוס אנג'לס "USS סולט לייק סיטי". בשנים 1995–1997 שימש עוזר לענייני הצי של נשיא ארצות הברית.

באוקטובר 1998 מונה למפקד צוללת התקיפה "USS הונולולו" ושירת בתפקיד עד נובמבר 2001. על שירותו המצוין כמפקד הצוללת זכה מטעם הצי בפרס סטוקדייל למנהיגות. בתפקידו הבא שימש סגן מפקד פלגת הצוללות הראשונה. בדצמבר 2002 מונה לראש מחלקה בכוח הצוללות בפיקוד האוקיינוס השקט. במרץ 2005 מונה למפקד פלגת פיתוח הצוללות ה-12. באוקטובר 2006 מונה לסגן ראש אגף מבצעים במטות המשולבים. בנובמבר 2007 מונה ראש מחלקת תכנון בפיקוד הכוחות המשולבים.

ביולי 2009 מונה למפקד קבוצת הצוללות השמינית ובמקביל לקצין המבצעים והתכנון של פיקוד כוחות הצי באירופה ואפריקה וסגן מפקד הצי השישי של ארצות הברית. בנובמבר 2010 מונה למפקד כוח הצוללות בצי האוקיינוס האטלנטי ומפקד כוחות הצוללות של ארצות הברית ובעלות בריתה. ב-2012 קודם לדרגת אדמירל ומונה לראש תוכנית ההנעה הגרעינית של הצי.

בספטמבר 2015 החל לכהן כראש המבצעים הימיים ושימש בתפקיד עד אוגוסט 2019.

לאחר פרישתו מהצי מונה לדירקטור בחברת בואינג, דירקטור בחברת אקסלון , דירקטור במכון האוקיינוגרפי בוודס הול ועמית במעבדת הפיזיקה השימושית של אוניברסיטת ג'ונס הופקינס.

ריצ'רדסון נשוי לדנה ואב לחמישה.

## קישורים חיצוניים

* ביוגרפיה באתר מחלקת ההגנה של ארצות הברית
* Experts hail Richardson's selection to be next CNO, חדשות הצי, 13 במאי 2015

## הערות שוליים

קטגוריה:אמריקאים ילידי וירג'יניה
קטגוריה:פיטרסבורג (וירג'יניה): אישים
קטגוריה:אדמירלים בצי ארצות הברית
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:ראשי המבצעים הימיים
קטגוריה:צוללנים אמריקאים
קטגוריה:בוגרי האקדמיה הימית של ארצות הברית
קטגוריה:בוגרי האוניברסיטה לביטחון לאומי
קטגוריה:בוגרי המכון הטכנולוגי של מסצ'וסטס
קטגוריה:מעוטרי מדליית השירות המצוין של מחלקת ההגנה
קטגוריה:בואינג: אישים
קטגוריה:אמריקאים שנולדו ב-1960
אליפות גרמניה בכדורגל 1948

**אליפות גרמניה בכדורגל 1948** הייתה העונה ה-38 של התחרות והראשונה לאחר מלחמת העולם השנייה. זה היה השלב האחרון של עונת 1947/1948 בכדורגל הגרמני. 

התחרות הסתיימה בניצחון של נירנברג וזאת בפעם השביעית בתולדות המועדון. לפ.צ. קייזרסלאוטרן זו הייתה ההופעה הראשונה במשחק הגמר לאחר שנת 1903.
## ארגון האליפות
התחרות כללה 8 קבוצות שהעפילו מליגות אזוריות:

* אוברליגה בשטח הכיבוש הבריטי – המבורג, פ.צ. סנט פאולי
* אוברליגה בשטח הכיבוש הסובייטי – פלניץ (הוזמנה אך לא קיבלה אישור משלטונות הכיבוש לעזוב את שטח הכיבוש הסובייטי
* אוברליגה ברלין – אוניון ברלין
* אוברליגה בשטח הכיבוש הצרפתי – פ.צ. קייזרסלאוטרן, פ.צ.נויינדורף
* אוברליגה בשטח הכיבוש האמריקאי – נירנברג, מינכן 1860 

המשחקים נערכו בשיטת נוק-אאוט.

זו הייתה התחרות היחידה שבסופה לא הוענק פרס – הפרס שהיה מוענק לפני מלחמת העולם השנייה נעלם והכנת הפרס החדש לא הושלמה במועד.

## מהלך התחרות
קבוצה משטח הכיבוש הסובייטי לא קיבלה אישור מהשלטונות להתייצב למשחק שהיה אמור להיערך בשטוטגרט.

## משחק הגמר

## כדורגלנים מצטיינים
מספר כדורגלנים כבשו 3 שערים במהלך התחרות:
* ורנר בסלר, פ.צ. קייזרסלאוטרן
* אוטמר ואלטר, פ.צ. קייזרסלאוטרן
* היינריך שפר, פ.צ. סנט פאולי
* פריץ מחט, פ.צ. סנט פאולי

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1948
קטגוריה:עונות באליפות גרמניה בכדורגל
אכנתיזיים

ממוזער|Pyrrholaemus sagittatus
**אכנתיזיים** (שם מדעי: Acanthizidae) או **סבכיי אוסטרליה** היא משפחת ציפורי שיר קטנות החיות באוסטרליה וסביבותיה. הן קרובותיהם של הפרדלוטיים.
## מאפיינים
אורכן 8–12 ס"מ והן בעלות זנב ארוך ונוצות חומות-אדמוניות. הן דומות מאוד לסבכיים של העולם הישן, אך אינן קרובות. ראשן קטן עם מקור קצר, הפנים לעיתים מפוספסות והגוף מוצק יותר.

ציפורים אלה חיות במגוון בתי גידול באינדונזיה, אוסטרליה, ניו זילנד ואיי האוקיינוס השקט. ייתכן שהן הגיעו עד לפיליפינים. הן חיות בעיקר ביערות ובאזורי שיחים, אך ישנם מינים המותאמים לתנאים הרריים. הן ניזונות על חרקים וחלק גם על זרעים.

## מיון
*משפחה **אכנתיזיים** (Acanthizidae)
**תת-משפחה Sericornithinae
***סוג ומין יחיד *Pycnoptilus floccosus*
***סוג ומין יחיד *Origma solitaria*
***סוג ומין יחיד *Oreoscopus gutturalis*
***סוג *Crateroscelis* (בו 3 מינים)
***סוג *Sericorni* (בו 13 מינים)
***סוג ומין יחיד *Acanthornis magna*
***סוג *Hylacola* (בו 2 מינים)
***סוג *Calamanthus* (בו 2 מינים)
***סוג *Pyrrholaemus* (בו 2 מינים)
**תת-משפחה Acanthizinae
***סוג ומין יחיד *Smicrornis brevirostris*
***סוג *Gerygone* (בו 19 מינים ואחד נכחד)
***סוג קוצנון (*Acanthiza*) (בו 13 מינים) - בו קוצנון צהוב-מקור
***סוג *Aphelocephala* (בו 3 מינים)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1872
קטגוריה:טקסונים שתוארו בידי קרל יקוב סונדול
עונת 1929/1930 בלה ליגה

**עונת 1929/1930** הייתה העונה השנייה של לה ליגה, הליגה הספרדית הבכירה בכדורגל. העונה החלה ב-1 בדצמבר 1929 והסתיימה ב-30 במרץ 1930.

הליגה כללה 10 קבוצות. התחרות כללה 18 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. בסוף התחרות הקבוצה שסיימה במקום האחרון

החל מהעונה, הייתה מותרת החלפת שוער במהלך המשחק.

אתלטיק בילבאו זכתה בתואר הראשון שלה כשהיא עושה זאת מבלי להפסיד אף משחק לאורך העונה. בנוסף לכך, היא זכתה בגביע המלך הספרדי.

בהתאם לתוצאות העונה אתלטיקו מדריד ירדה ליגה.

## כדורגלנים מצטיינים
בהתאם לנתונים הרשמיים של מנהלת לה ליגה (LFP), גיירמו גורוסטיסה ( ספרד), אתלטיק בילבאו, שכבש 20 שערים ב-18 משחקים זכה בתואר מלך השערים. בהתאם לנתוני עיתון הספורט MARCA הוא כבש 19 שערים בלבד.

השוער המצטיין של העונה היה גרגוריו בלסקו ( ספרד), אתלטיק בילבאו, שספג 28 שערים ב-15 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים  מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1929 1930
קטגוריה:תחרויות כדורגל ב-1929
קטגוריה:תחרויות כדורגל ב-1930
דבורה וייסמן

**דבורה וייסמן** (באנגלית: **Dvora Waysman**; נולדה ב-23 באפריל 1931) היא סופרת אוסטרלית-ישראלית.

## קורות חיים
דבורה אופס נולדה במלבורן. עלתה לישראל ב-1971 עם בעלה וארבעת ילדיהם. המשפחה גרה בירושלים. שימשה כקצינת העיתונות של בית החולים שערי צדק.

וייסמן כתבה ספרים שהוצאו לאור על ידי כ-20 הוצאות ברחבי העולם. כתבה מאמרים רבים לג'ואיש פרס. בעיקר, היא כותבת בנושאי טיולים, משפחה וחגים יהודיים. במשך שלושה עשורים לימדה וייסמן כתיבה יוצרת.

ב-2014, הסרט **[[רימון הזהב]]** (בבימויו של דן תורג'מן), המבוסס על ספרה של וייסמן, **[[תליון הזהב]]**, זכה בפרס שבזי לחקר מורשת יהודי תימן לספרות.

דבורה היא סבתו של הזמר והשחקן דוד לביא.

## פרסים
* 1981 - פרס "לירושלים" על חיבוריה על העיר ירושלים
* 1988 – פרס זיו לעיתונות טלוויזיה מטעם צדק-מדות-מוסר.

## מספריה

* *In A Good Pasture*, , Mazo Publishers, Nov. 2008
* *Seeds Of The Pomegranate*, , Mazo Publishers
* *The Pomegranate Pendant*, , Mazo Publishers, Jan. 2007
* *Esther, A Jerusalem Love Story*, , Health Communications
* *Jewish Detective Stories For Kids*
* *My Jewish Days of the Week*, Hachai Publishing. Artwork by Melanie Schmidt.


## קישורים חיצוניים
* אתר הבית ובלוג של דבורה וייסמן
* רשימת הספרים המלאה, באתר המחברת
* קורות חיים ומבחר פרסומים, באתר הג'רוזלם פוסט
* קורות חיים ומבחר פרסומים, באתר אש התורה
* דבורה וייסמן, Mother's Day, באתר אש התורה
* דבורה וייסמן, How My Novel Became A Movie! By Dvora Waysman, באתר writersweekly
* John Purcell, Dvora Waysman, author of The Pomegranate Pendant, answers Ten Terrifying Questions, באתר booktopia

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:ישראליות ילידות אוסטרליה
קטגוריה:ישראלים ילידי אוסטרליה
קטגוריה:סופרות אוסטרליות
קטגוריה:סופרים אוסטרלים
קטגוריה:סופרים יהודים אוסטרלים
קטגוריה:זוכי פרס זיו
קטגוריה:ישראליות שנולדו ב-1931
קטגוריה:ישראלים שנולדו ב-1931
עונת 1930/1931 בלה ליגה

**עונת 1930/1931** הייתה העונה השלישית של לה ליגה שהיא הליגה הספרדית הבכירה בכדורגל. העונה החלה ב-7 בדצמבר 1930 והסתיימה ב-5 באפריל 1931. 

הליגה כללה 10 קבוצות, כאשר דפורטיבו אלאבס עלתה מהליגה השנייה. במקום אתלטיקו מדריד שירדה בהתאם לתוצאות של העונה הקודמת.

התחרות כללה 18 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת.

אתלטיק בילבאו זכתה בפעם השנייה ברציפות. בנוסף לכך, היא זכתה בגביע המלך הספרדי.

בהתאם לתוצאות העונה קלוב אירופה ירדה ליגה ולא חזרה לליגה הבכירה.

## כדורגלנים מצטיינים
בהתאם לנתונים הרשמיים של LFP אגוסטין סאוטו ארנה ( ספרד), אתלטיק בילבאו, שכבש 27 שערים ב-17 משחקים זכה בתואר מלך השערים.

השוער המצטיין של העונה היה ריקרדו זאמורה ( ספרד), ריאל מדריד, שספג 27 שערים ב-14 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1930 1931
קטגוריה:תחרויות כדורגל ב-1930
קטגוריה:תחרויות כדורגל ב-1931
אלפרד קסטלר

**אלפרד קסטלר** () היה פיזיקאי צרפתי, אשר זכה בפרס נובל לפיזיקה ב-1966, על גילוי ופיתוח שיטות אופטיות למחקר תהודה הרציאנית באטומים.

## ביוגרפיה
קסטלר נולד באלזס-לורן (אז תחת הקיסרות הגרמנית). למד בקולמר ואחר כך באקול נורמל סופרייר. לימד פיזיקה בבורדו. 

קסטלר גם כתב שירים בגרמנית.

## מחקר מדעי

עיקר מחקריו היו בתחום מכניקת הקוונטים, הקשר בין אור לאטום וספקטרוסקופיה. מחקריו בתחומי המהוד האופטי ותהודה מגנטית גרעינית תרמו רבות לפיתוח הלייזר.

קסטלר זכה בפרס נובל לפיזיקה ב-1966, על גילוי ופיתוח שיטות אופטיות למחקר תהודה הרציאנית באטומים.

## קישורים חיצוניים

* 
* 

קטגוריה:זוכי פרס נובל לפיזיקה
קטגוריה:פיזיקאים צרפתים
קטגוריה:זוכי פרס נובל צרפתים
קטגוריה:בוגרי אקול נורמל סופרייר
קטגוריה:סגל אקול נורמל סופרייר
קטגוריה:חברי האקדמיה הצרפתית למדעים
קטגוריה:צרפתים ממוצא גרמני
קטגוריה:אלזס: אישים
קטגוריה:זוכי מדליית הזהב של CNRS
קטגוריה:צרפתים שנולדו ב-1902
קטגוריה:צרפתים שנפטרו ב-1984
יצהר (פירושונים)

**יִצְהָר** היא מילה נרדפת בעברית לשמן זית.

קטגוריה:שמות משפחה
ולרי גרסימוב

**ולרי ואסילייביץ' גרסימוב** (ברוסית: **Вале́рий Васи́льевич Гера́симов**; נולד ב-8 בספטמבר 1955) הוא איש צבא רוסי בדרגת גנרל ארמייה המכהן כראש המטה הכללי של רוסיה וסגן ראשון לשר ההגנה של רוסיה מאז 9 בנובמבר 2012. ב-11 בינואר 2023 מונה למפקד העליון של כוחות היבשה, הים והאוויר הרוסיים הפועלים בזירת המלחמה באוקראינה, במקביל להמשך תפקידו כרמטכ"ל.

## ביוגרפיה
גרסימוב התגייס לכוחות המזוינים של הפדרציה הרוסית ועשה את עיקר שירותו בחיל השריון, בו שירת כמפקד מחלקת טנקים, מפקד פלוגה ומפקד גדוד וחטיבה. בשנים 1993–1995 פיקד על דיוויזיית החי"ר הממונע ה-144, לאחר מכן השתלם באקדמיה לפיקוד בכיר של הצבא. בתפקידו הבא פיקד על הארמייה ה-58 במהלך מלחמת צ'צ'ניה השנייה. בשנת 2006 מונה למפקד המחוז הצבאי סנקט פטרבורג וב-2009 למפקד המחוז הצבאי מוסקבה. ב-2010 מונה במקביל גם לתפקיד סגן ראש המטה הכללי הרוסי. בשנת 2012 מונה למפקד המחוז הצבאי המרכזי ובהמשך באותה שנה מונה לראש המטה הכללי הרוסי.

כרמטכ"ל צבא רוסיה ערך רפורמות בצבא הרוסי כדי להתאימו באופן מיטבי ל"מלחמות הדור החדש". הדבר התבטא בהשקעה בתחומים הטכנולוגיים של הצבא. גרסימוב פיקד על הצבא הרוסי במהלך סיפוח חצי האי קרים, ובעקבות זאת נכלל שמו ברשימת הבכירים במשטר הרוסי שהאיחוד האירופי הטיל עליהם סנקציות אישיות. בהמשך כהונתו פיקד גרסימוב גם על ההתערבות הרוסית במלחמת האזרחים בסוריה ועל הפלישה הרוסית לאוקראינה.

גרסימוב נשוי ואב לבן.

## דוקטרינת גרסימוב

כרמטכ"ל עיצב גרסימוב דוקטרינה חדשה להפעלת הכוח של רוסיה. הדוקטרינה קובעת שהפעלת הכוח הצבאי היא מהלך ההכרעה האחרון, המועצם על ידי המהלכים הסמויים או הניתנים להכחשה שקדמו לו. לשיטתו יש להפעיל תחילה אמצעים לא-צבאיים להשגת מטרות פוליטיות ואסטרטגיות הכוללים לוחמה קיברנטית, הפעלת כוחות שניתן להכחיש את פעולתם, מהלכים כלכליים ופוליטיים, לוחמה פסיכולוגית ומהלכים לגיוס האוכלוסייה המקומית כנגד השלטון ולבסוף הפעלת כוח צבאי. הפעלת הכוח הצבאי על פי דוקטרינת גרסימוב משולבת יחד עם האמצעים הלא צבאיים ופועלת בתיאום אתם. מגוון אמצעי העצמה (הצבאית והלא צבאית) הרוסית צריכים לפעול בתיאום מרבי אף בדרגים נמוכים יחסית של האסטרטגיה. הדוקטרינה מומשה במהלך הסכסוך הרוסי-אוקראיני ובמהלך ההתערבות הרוסית במלחמת האזרחים בסוריה.

ניתן להתחקות אחר הבסיס הרעיוני של הדוקטרינה בטקסט שפרסם ב-26 בפברואר 2013, במגזין הצבאי הרוסי VPK, תחת הכותרת "חשיבות המחקר לראיית הנולד".

## קישורים חיצוניים

* 
* דימה אדמסקי, **[https://web.archive.org/web/20200222224130if_/http://maarachot.idf.il/PDF/FILES/5/113925.pdf ההתערבות הרוסית בסוריה - משמעויות אסטרטגיות ולקחים מערכתיים]**, עשתונות גיליון 13, מרכז המחקר, המכללה לביטחון לאומי, נובמבר 2016.

## הערות שוליים

קטגוריה:מעוטרי גיבור הפדרציה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:גנרלים בכוחות המזוינים של הפדרציה הרוסית
קטגוריה:המעורבות הרוסית במלחמת האזרחים בסוריה: יחידות, ארגונים ואישים
קטגוריה:גנרלי ארמייה (הפדרציה הרוסית)
קטגוריה:שריונאים סובייטים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור גיאורגי הקדוש (הפדרציה הרוסית)
קטגוריה:הפלישה הרוסית לאוקראינה: רוסים
קטגוריה:בוגרי האקדמיה הצבאית של המטה הכללי
קטגוריה:רוסים שמחלקת האוצר של ארצות הברית הטילה עליהם סנקציות
קטגוריה:רוסים שנולדו ב-1955
מריה הנרייטה, ארכידוכסית אוסטריה

**מריה הנרייטה, ארכידוכסית אוסטריה** (22 באוגוסט 1836 – 19 בספטמבר 1902), הייתה בתו של הארכידוכס יוזף, פלטין הונגריה, ואשתו של לאופולד השני, מלך הבלגים.

## ביוגרפיה
מריה הנרייטה נולדה ב-22 באוגוסט 1836 בבודפשט, לארכידוכס יוזף, פלטין הונגריה ולמריה דורותיאה, דוכסית וירטמברג בתם של לודוויג, דוכס וירטמברג והנרייטה, נסיכת נסאו-ויילבורג.

ב-22 באוגוסט 1853 התחתנה מריה הנרייטה עם לאופולד, נסיך הכתר של בלגיה, בנישואים שנועדו לחזק את מעמדו של בית המלוכה הבלגי. נישואי הזוג לא היו מוצלחים, ובני הזוג חיו רוב הזמן בנפרד. בשנת 1865 מת חמיה לאופולד הראשון, מלך הבלגים, ובעלה עלה לשלטון במקומו כלאופולד השני, מלך הבלגים. בשנת 1869 מת בנם הנסיך לאופולד, דוכס בראבנט, ובני הזוג ניסו להביא בן נוסף, אולם הניסיון נכשל, ונולדה בת, קלמנטין, נסיכת בלגיה. מריה הנרייטה נתנה לבנותיה חינוך מעולה, ומאוד טיפחה אותן. את זמנה השקיעה בעיקר בסוסיה ההונגריים. בשנת 1895 פרשה מריה הנרייטה מחצר המלוכה, ועברה להתגורר בספא, ובתה לואיז, נסיכת בלגיה החליפה אותה כגברת הראשונה של בלגיה. ב-19 בספטמבר 1902 מתה מריה הנרייטה בביתה בספא, והיא בת 66 שנים.

## משפחתה
ב-22 באוגוסט 1853 התחתנה מריה הנרייטה עם לאופולד השני, מלך הבלגים, ממנו נולדו לה 4 ילדים:
* לואיז-מארי אמליה (18 בפברואר 1858- 1 במרץ 1924), התחתנה עם פיליפ, נסיך סקסוניה-קובורג-גותה.
* לאופולד פרדינאן אלי ויקטור אלבר מארי (12 ביוני 1859 - 22 בינואר 1869).
* סטפני קלוטילד לואיז הרמיני מארי שארלוט (21 במאי 1864 - 23 באוגוסט 1945), התחתנה עם רודולף, נסיך הכתר האוסטרי, ולאחריו התחתנה עם אלמר לונלאיי, ולאחריו התחתנה עם  וסארוס נאמני.
* קלמנטין אלברטין מארי לאופולדין (30 ביולי 1872 - 8 במרץ 1955), התחתנה עם ויקטור, נסיך נפוליאון.

## אילן יוחסין

## קישורים חיצוניים

* 

קטגוריה:בית הבסבורג
קטגוריה:ילידות 1836
קטגוריה:אוסטרים שנולדו ב-1836
קטגוריה:נפטרות ב-1902
קטגוריה:נפטרים ב-1902
נפתלי איתן

**נפתלי איתן (אייזן)** (9 בפברואר 1935 - 18 בפברואר 2016) היה נשיא איגוד שופטי הכדורגל ושימש בתפקידים בכירים שונים בעיריית ירושלים, בעל עיטור ההוקרה "יקיר ירושלים".

## ביוגרפיה
נולד למשפחה חרדית בירושלים. אביו, ששימש כרב, נהרג בתאונת דרכים בין רכבת לאוטובוס בהיות איתן בן 3, ולכן נשלח לבית היתומים "דיסקין" עם שני אחיו, שם שהה עד שמלאו לו 16. 
התגייס בגיל 18 ושירת בצה"ל במשך 15 שנה. השתחרר בדרגת סגן-אלוף. לאחר שחרורו בשנת 1968 החל לעבוד בעיריית ירושלים בתקופת כהונתו של ראש העיר טדי קולק. הוא שימש בתפקידי ניהול ומשאבי אנוש עד לפרישתו בשנת 1990. בין השאר היה סמנכ"ל לאמרכלות, משנה למנכ"ל ומ"מ מנכ"ל. שימש חבר הנהלה בקרן ירושלים, בתיאטרון ירושלים, בבצלאל ובלהקת הורה ירושלים.

איתן כיהן בשנות ה-60 וה-70 כשופט כדורגל בינלאומי בישראל ומחוצה לה, היה יו"ר הוועדה המקצועית של איגוד השופטים ושימש יועץ של ראשי ההתאחדות בכל הנוגע לתפקוד המקצועי באיגוד. בשנת 2001 מונה לנשיא איגוד השופטים, וכיהן בתפקיד זה עד לפטירתו.

בשנת 2006 הוענק לו עיטור הכבוד יקיר ירושלים לשנת תשס"ו על פעילותו הרבה, לרוב בהתנדבות, במוסדות ובארגונים שונים - למשל ניהול ספרייה בכלא רמלה ומתן הרצאות לאסירים בנושאי ספורט וחוקת הכדורגל - ועל שליחותו לקידום ולטיפוח תרבות הספורט בישראל.

## קישורים חיצוניים
* מר נפתלי איתן באתר יקיר ירושלים (יש לגלול מטה)
* 
* "היום לא יבעטו כאן פנדל", אתר ההתאחדות לכדורגל בישראל, 24 ביולי 2011.

## הערות שוליים

קטגוריה:יקירי ירושלים
קטגוריה:שופטי כדורגל ישראלים
קטגוריה:עובדי עיריית ירושלים
קטגוריה:סגני-אלופים בצה"ל
קטגוריה:סגל בית הסוהר איילון
קטגוריה:ישראלים שנולדו ב-1935
קטגוריה:ישראלים שנפטרו ב-2016
אדם מחפש את חווה

**אדם מחפש את חווה** (בהולנדית: **Adam zoekt Ava**) היא תוכנית ריאליטי הולנדית של היכרויות המופקת על ידי Reinout Oerlemans אשר שודרה לראשונה בשנת 2014, בערוץ RTL 5. החידוש של התוכנית הוא העובדה שכל המשתתפים עירומים, עם תפנית נוספת בכך שמועמד נוסף (גם הוא בעירום) מוצג באמצע התוכנית ומתחרה על חיבתה של הדמות הראשית. המגיש והדוגמן לשעבר ניקולט קלויבר, שעזב את BNN, מגיש את התוכנית. התוכנית החלה באזור האוקיינוס השקט, באי מוגו מוגו באיי הפנינה, פנמה. עונה 1 הכילה 6 פרקים. עונה 2 הכילה 8 פרקים.

## עיבודים בינלאומיים
הפורמט נמכר ליצרנים במדינות שונות.

גרסה ספרדית, *Adán y Eva*, צולמה בקרואטיה, בהגשת מוניקה מרטינז, והוצגה ב-Cautro ב-21 באוקטובר 2014. התוכנית חודשה לעונה שנייה, אשר צולמה באזור הפיליפינים.

העיבוד הגרמני *Adam sucht Eva* החל בבכורה ב-28 באוגוסט 2014 בערוץ RTL. שישה פרקים של העונה הראשונה צולמו ב-Tikehau, בהגשת נלה לי.

הגרסה הצרפתית *Adam recherche Ève* החלה בבכורה ב-3 במרץ 2015 בערוץ D8, בהגשת קרוליין אית'ורבייד.

הגרסה הדנית *Adam og Eva* צולמה ביוון והחלה לשדר ב-21 בינואר 2015 ב-TV3.

העיבוד פיני *Aatami etsii Eevaa* צולם גם הוא ביוון והחל בבכורה ב-6 באפריל 2015 ב-Nelonen.

NOVE הפיקו בסתיו 2015 את הגרסה האיטלקית "L'isola di Adamo ed Eva", עם ולדימיר לוקסוריה כמגיש.

הגרסה ההונגרית *Ádám keresi Évát* שודרה למשך שמונה פרקים ב-Viasat 3 מ-25 באפריל ל-10 ביוני 2016.

## ביקורת
הסדרה נתקלה בביקורות רבות, הן בגרסתה המקורית והן בעיבודיה.

העובדה שמשתתפי הסדרה אינם לבושים כלל נתקלה בטענה כי המתמודדים חושפים עצמם יתר על המידה עבור פרסום, לעיתים בלי שהם מודעים לכך לחלוטין, ועלול להיווצר מצב בו אדם משודר בעירום בטלוויזיה ללא ידיעתו וללא דרך לתקן זאת, בדומה לתקרית ג'סי ניסוויץ בדייט בעירום. בנוסף נטען ששידור התוכנית ללא טשטוש איברי המין וללא צנזור מינימלי פוגע ברגשות הציבור ואינו מתאים לילדים שעלולים לצפות בכך. עוד נטען שמוצגת בתוכנית זו דרך לא בריאה להתחלת מערכת יחסים, והפיכת התוכנית לתחרות עלולה לגרום לבחירה במתמודד האטרקטיבי יותר. סצנות כמו עיסוי המתמודדים אחד את השני בעירום, רחצה בעירום, וכן שתי מתמודדות המורחות בשמנים מתמודד באמבט העצימו את הביקורת כלפי המתירנות של התוכנית.

## ראו גם
* דייט בעירום, תוכנית היכרויות בעירום אמריקאית
* משיכה בעירום, תוכנית היכרויות בעירום בריטית

## קישורים חיצוניים
* 

* העונה הראשונה של התוכנית ההולנדית, באתר יוטיוב
* 
* 

## הערות שוליים

קטגוריה:תוכניות מציאות: שידוכים והיכרויות
קטגוריה:עירום בטלוויזיה
מריה, נסיכת הוהנצולרן

**מריה, נסיכת הוהנצולרן** (בגרמנית: **Maria von Hohenzollern**, 17 בנובמבר 1845 - 26 בנובמבר 1912), הייתה נסיכה גרמנית מבית הוהנצולרן-זיגמרינגן, ואמו של אלברט הראשון, מלך הבלגים.

## ביוגרפיה
מריה נולדה ב-17 בנובמבר 1845 בזיגמרינגן, לקרל אנטון, נסיך הוהנצולרן וליוזפינה, נסיכת באדן, בתם של קרל, הדוכס הגדול של באדן וסטפני דה בוהארנה. אביה היה נצר לבית הוהנצולרן-זיגמרינגן, שהיה ענף קתולי של בית הוהנצולרן, ואחיה הקטן קרל הוכתר מאוחר יותר כמלך רומניה. בהגיעה לפרקה הייתה מריה מועמדת פוטנציאלית להתחתן עם אדוארד, נסיך ויילס, אולם לבסוף התחתנה ב-25 באפריל 1867 עם הנסיך פיליפ, רוזן פלנדריה, בנו של לאופולד הראשון, מלך הבלגים. מריה הייתה אמנית מוכשרת, וציוריה אף הוצגו מדי פעם ביריד בבריסל. בנוסף היה למריה סלון ספרותי, שהיה מקום מפגש לסופרים רבים.

בשנת 1905 מת בעלה פיליפ, ובשנת 1909 מת גיסה לאופולד השני, מלך הבלגים ללא בנים, ובנה אלברט הראשון, מלך הבלגים עלה לשלטון במקומו. ב-26 בנובמבר 1912 מתה מריה בבריסל, לאחר שסבלה כמה ימים מדלקת ריאות.

## משפחתה
ב-25 באפריל 1867 התחתנה מריה עם הנסיך פיליפ, רוזן פלנדריה, בנו של לאופולד הראשון, מלך הבלגים, ממנו היו לה 5 ילדים:
* בודואן, נסיך בלגיה (1869–1891)
* הנרייט, נסיכת בלגיה (1870–1948), התחתנה עם אמנואל, דוכס ונדום
* ז'וזפין מארי, נסיכת בלגיה  (1870–1871)
* ז'וזפין קרולין, נסיכת בלגיה  (1872–1958), התחתנה עם הנסיך קרל אנטון פון הוהנצולרן
* אלברט הראשון, מלך הבלגים (1875–1934)

## אילן יוחסין

## קישורים חיצוניים

* 

קטגוריה:בית הוהנצולרן
קטגוריה:ילידות 1845
קטגוריה:גרמנים שנולדו ב-1845
קטגוריה:נפטרות ב-1912
קטגוריה:גרמנים שנפטרו ב-1912
רימאס קורטינאיטיס

**רימאס קורטינאיטיס** (נולד ב-15 במאי 1960 בקובנה, ליטא), הוא כדורסלן עבר ליטאי ומאמן חימקי מוסקבה.

כשחקן זכה עם נבחרת ברית המועצות בכדורסל באליפות אירופה בכדורסל 1985, במדליית זהב באולימפיאדת סיאול (1988), במדליית כסף באליפות העולם בכדורסל 1986 ובמדליית ארד באליפות אירופה בכדורסל 1989. עם נבחרת ליטא בכדורסל זכה במדליית ארד באולימפיאדת ברצלונה (1992) ובאולימפיאדת אטלנטה (1996) ובמדליית כסף באליפות אירופה בכדורסל 1995. זכה חמש פעמים באליפות ברית המועצות בכדורסל גברים ופעם אחת באליפות ליגת העל הספרדית בכדורסל. כמאמן זכה שלוש פעמים ביורוקאפ (פעם אחת עם ריטאס וילנה ופעמיים עם חימקי מוסקבה), פעמיים באליפות ליטא, פעמיים בגביע הליטאי, פעם אחת באליפות הליגה הבלטית ופעם אחת באליפות הליגה המאוחדת של VTB.

## קישורים חיצוניים

קטגוריה:כדורסלנים ליטאים
קטגוריה:קובנה: אישים
קטגוריה:כדורסלני נבחרת ליטא
קטגוריה:כדורסלני צסק"א מוסקבה
קטגוריה:כדורסלני ריטאס וילנה
קטגוריה:כדורסלני אלאן שאלון
קטגוריה:כדורסלני ז'לגיריס קובנה
קטגוריה:כדורסלני ריאל מדריד
קטגוריה:מאמני חימקי
קטגוריה:מאמני פלקנסטרו קאנטו
קטגוריה:כדורסלנים באולימפיאדת סיאול (1988)
קטגוריה:כדורסלנים באולימפיאדת ברצלונה (1992)
קטגוריה:כדורסלנים באולימפיאדת אטלנטה (1996)
קטגוריה:אלופים אולימפיים סובייטים: כדורסל
קטגוריה:מאמני כדורסל ליטאים
קטגוריה:מאמני ריטאס וילנה
קטגוריה:ספורטאים זרים באוקראינה
קטגוריה:ספורטאים ליטאים ברוסיה
קטגוריה:ספורטאים זרים בגרמניה
קטגוריה:ספורטאים זרים בצרפת
קטגוריה:ספורטאים ליטאים בספרד
קטגוריה:ספורטאים זרים באוסטרליה
קטגוריה:ספורטאים ליטאים באזרבייג'ן
קטגוריה:ספורטאים ליטאים בפולין
קטגוריה:ספורטאים ליטאים בלטביה
קטגוריה:ליטאים שנולדו ב-1960
סופיה, נסיכת הולנד

**סופיה, נסיכת הולנד** (בהולנדית: **Sophie van Oranje-Nassau**); 8 באפריל 1824 - 23 במרץ 1897), הייתה בתו של וילם השני, מלך הולנד ואשתו של קרל אלכסנדר, הדוכס הגדול של סקסוניה-ויימאר-אייזנך.

## ביוגרפיה
סופיה נולדה ב-8 באפריל 1824 בהאג, שהשתייכה לממלכה המאוחדת של ארצות השפלה, לוילם, נסיך אורנז' ולאנה פבלובנה, הנסיכה הגדולה של רוסיה, בתו של פאבל הראשון, קיסר רוסיה.

ב-8 באוקטובר 1842 התחתנה סופיה עם בן דודה קרל אלכסנדר, נסיך הכתר של סקסוניה-ויימאר-אייזנך, ממנו נולדו לה 4 ילדים. סופיה לא הייתה יפה בכלל, אולם פיצתה על זה בעזרת פיקחותה הרבה, וכן על ידי הלבושים והתכשיטים הנאים שתמיד לבשה. בשנת 1853 מת חמיה קרל פרידריך, הדוכס הגדול של סקסוניה-ויימאר-אייזנך, ובעלה עלה לשלטון במקומו כקרל אלכסנדר, הדוכס הגדול של סקסוניה-ויימאר-אייזנך. בשנת 1890 מת אחיה וילם השלישי, מלך הולנד, ובתו עלתה לשלטון במקומו כוילהלמינה, מלכת הולנד, תוך שסופיה משמשת כנסיכת הכתר עד למותה ב-23 במרץ 1897.

## משפחתה
ב-8 באוקטובר 1842 התחתנה סופיה עם קרל אלכסנדר, הדוכס הגדול של סקסוניה-ויימאר-אייזנך, ממנו נולדו לה 4 ילדים:
* קרל אוגוסט, נסיך הכתר של סקסוניה-ויימאר-אייזנך (1844–1894)
* מריה אלכסנדרינה, נסיכת סקסוניה-ויימאר-אייזנך (1849–1922), התחתנה עם היינריך השביעי, נסיך רויס.
* אנה, נסיכת סקסוניה-ויימאר-אייזנך (1851–1859)
* אליזבת זיבילה, נסיכת סקסוניה-ויימאר-אייזנך (1854–1908), התחתנה עם יוהאן אלברכט, דוכס מקלנבורג-שוורין.

## אילן יוחסין

## קישורים חיצוניים

* 

קטגוריה:בית אוראניה-נסאו
קטגוריה:ילידות 1824
קטגוריה:נפטרות ב-1897
פרנץ יוזיאס, דוכס סקסוניה-קובורג-זאלפלד

**פרנץ יוזיאס, דוכס סקסוניה-קובורג-זאלפלד** (בגרמנית: **Franz Josias Herzog von Sachsen-Coburg-Saalfeld**; 25 בספטמבר 1697 – 16 בספטמבר 1764) היה דוכס סקסוניה-קובורג-זאלפלד בין השנים 1745–1764.

## ביוגרפיה
פרנץ יוזיאס נולד ב-25 בספטמבר 1697 בזאלפלד שהשתייכה לדוכסות סקסוניה-זאלפלד, ליוהאן ארנסט הרביעי, דוכס סקסוניה-קובורג-זאלפלד, ולשרלוטה יוהאנה, רוזנת ולדק-וילדונגן, בתו של יוזיאס השני, רוזן ולדק-וילדונגן. בשנת 1718 התגייס פרנץ יוזיאס לצבא האימפריה הרומית הקדושה, אולם בשנת 1720 חזר על פי דרישת אביו לקובורג. בשנת 1724 התחתן אחיו כריסטיאן ארנסט בנישואים מורגנטיים, ובשל כך הורה אביו שלאחר מותו ישלטו שניהם במשותף. בשנת 1729 מת אביו יוהאן ארנסט הרביעי, דוכס סקסוניה-קובורג-זאלפלד, ופרנץ יוזיאס ואחיו כריסטיאן ארנסט השני, דוכס סקסוניה-קובורג-זאלפלד עלו לשלטון במקומו, אולם כריסטיאן ארנסט היה השליט העיקרי. בשנת 1733 החל פרנץ יוזיאס להיות השליט העיקרי בדוכסות, ובשנת 1735 החל לשלוט לבדו בקובורג.

ב-4 בספטמבר 1745 מת אחיו כריסטיאן ארנסט השני, דוכס סקסוניה-קובורג-זאלפלד, ופרנץ יוזיאס עלה במקומו לשלטון. בין השנים 1750–1755 היה פרנץ יוזיאס העוצר של דוכסות סקסוניה-ויימאר בשם ארנסט אוגוסט השני, דוכס סקסוניה-ויימאר-אייזנך.

ב-16 בספטמבר 1764 מת פרנץ יוזיאס, ובנו ארנסט פרידריך, דוכס סקסוניה-קובורג-זאלפלד עלה לשלטון במקומו.

## משפחתו
ב-2 בינואר 1723 התחתן פרנץ יוזיאס עם אנה סופיה, נסיכת שוורצבורג-רודולשטט, בתו של לודוויג פרידריך הראשון, נסיך שוורצבורג-רודולשטט, ממנה נולדו לו 8 ילדים:
* ארנסט פרידריך, דוכס סקסוניה-קובורג-זאלפלד (1724–1800)
* יוהאן וילהלם (1726–1745)
* אנה סופיה (1727–1728)
* כריסטיאן פרנץ (1730–1797)
* שרלוטה סופיה, נסיכת סקסוניה-קובורג-זאלפלד (1731–1810), התחתנה עם לודוויג, דוכס מקלנבורג-שוורין
* פרדריקה מגדלנה (1733 – 1734)
* פרדריקה קרולינה, נסיכת סקסוניה-קובורג-זאלפלד (1735–1791), התחתנה עם קרל אלכסנדר, מרקיז ברנדנבורג-אנסבך
* יוזיאס, נסיך סקסוניה-קובורג-זאלפלד (1737–1815)

## אילן יוחסין

## קישורים חיצוניים

* 

קטגוריה:דוכסי סקסוניה-קובורג-זאלפלד
קטגוריה:אבירי מסדר העיט הלבן
קטגוריה:גרמנים שנולדו ב-1697
קטגוריה:גרמנים שנפטרו ב-1764
אוגוסטה, נסיכת בריטניה

**אוגוסטה, נסיכת בריטניה** (באנגלית: **Princess Augusta of Great Britain**; 31 ביולי 1737 – 31 במרץ 1813), הייתה נכדתו של ג'ורג' השני, מלך בריטניה, אשתו של קרל וילהלם פרדיננד, דוכס בראונשווייג-וולפנביטל, ואמה של קרולינה מבראונשווייג-וולפנביטל - אשתו של ג'ורג' הרביעי, מלך הממלכה המאוחדת.

## ביוגרפיה
אוגוסטה נולדה ב-31 ביולי 1737 בארמון סנט ג'יימס, לונדון, לפרדריק, נסיך ויילס ולאוגוסטה, נסיכת סקסוניה-גותה-אלטנבורג, בתם של פרידריך השני, דוכס סקסוניה-גותה-אלטנבורג, ומגדלנה אוגוסטה, נסיכת אנהלט-צרבסט. אוגוסטה גדלה בארמון קיו, שם התחנכה יחד עם אחיה ג'ורג' הנסיך מוויילס, ולמדה היסטוריה, ספרות, צרפתית ואיטלקית.

ב-16 בינואר 1764 התחתנה אוגוסטה עם בן דודה קרל וילהלם פרדיננד, נסיך הכתר של בראונשווייג-וולפנביטל בקפלה המלכותית בלונדון, ולאחר מכן נסעו השניים לבראונשווייג. לקראת לידת בתה הבכורה - אוגוסטה, דוכסית בראונשווייג-וולפנביטל, נסעה אוגוסטה לבריטניה, על מנת ללדת בסיבה מוכרת. בכל תקופת חייו של חמיה - קרל הראשון, דוכס בראונשווייג-וולפנביטל, הייתה אוגוסטה בצל חמותה הדומיננטית - פיליפינה שרלוטה, נסיכת פרוסיה, ומשום כך התרחקה מחיי החצר. בשנת 1780 מת חמיה קרל הראשון, דוכס בראונשווייג-וולפנביטל, ובעלה עלה לשלטון במקומו כקרל וילהלם פרדיננד, דוכס בראונשווייג-וולפנביטל.

בשנת 1806 נהרג בעלה קרל וילהלם פרדיננד במהלך קרב ינה-אאורשטדט, ולאחר מכן נכבשה דוכסות בראונשווייג. בעקבות כך ברחה אוגוסטה לבריטניה, והתגוררה שם לצד משפחתה עד למותה ב-31 במרץ 1813.

## משפחתה
בשנת 1764 התחתנה אוגוסטה עם קרל וילהלם פרדיננד, דוכס בראונשווייג-וולפנביטל, ממנו נולדו לה 7 ילדים:
* אוגוסטה, דוכסית בראונשווייג-וולפנביטל (1764–1788), התחתנה עם פרידריך השלישי, דוכס וירטמברג
* קרל גאורג אוגוסט, נסיך הכתר של בראונשווייג-וולפנביטל (1766–1806)
* קרולינה, דוכסית בראונשווייג-וולפנביטל (1768–1821), התחתנה עם ג'ורג' הרביעי, מלך הממלכה המאוחדת
* גאורג וילהלם כריסטיאן (1769–1811)
* אוגוסט (1770–1822)
* פרידריך וילהלם, דוכס בראונשווייג-וולפנביטל (1771–1815)
* אמליה קרולינה דורותיאה לואיזה (1772–1773)

## אילן יוחסין

## קישורים חיצוניים

קטגוריה:בית הנובר
קטגוריה:נסיכות בריטיות
קטגוריה:ילידות 1737
קטגוריה:אישים הקבורים בקפלת ג'ורג' הקדוש בטירת וינדזור
קטגוריה:נפטרות ב-1813
ציפורי זיפים

**ציפורי זיפים** (שם מדעי: **Dasyornithidae**) היא משפחת ציפורי שיר החיות רק ביבשת אוסטרליה. במשפחה ישנו סוג יחיד - ציפור זיפים (*Dasyornis*) ובו 3 מינים. בעבר הן שויכו למשפחת אכנתיזיים או לפרדלוטיים, אך הועברו למשפחה נפרדת.

מינים אלה בינוניים באורך 17–27 סנטימטרים והם בעלי זנב ארוך ורגליים ארוכות והם מותאמים להליכה על הקרקע ולריצה. הנוצות חומות מחום אדמוני ועד לחום זית, והבטן והצוואר אפורים. המקור מחודד ומכוסה בתחילתו בזיפים קצרים, מהם קיבלה הציפור את שמה.

ציפורים אלה חיות בשיחים וביערות שבאזורי האקלים הים-תיכוני בדרומה של אוסטרליה, בדרום-מזרחה ובדרום-מערבה. הן חיות רוב הזמן בצמחייה הסבוכה ויוצאות ביום כשאין סכנה. רוב הזמן הן נמצאות על הקרקע ויעופו רק כאמצעי הימלטות אחרון. הן מנפנפות בזנבותיהם הגדולים בזמן שהן נעות ומחפשות זרעים, חרקים, עכבישים ותולעים. 

## מיון
*משפחה **ציפורי זיפים** (Dasyornithidae)
**סוג **ציפור זיפים** (*Dasyornis*)
***מין *Dasyornis brachypterus*
***מין *Dasyornis broadbenti*
***מין *Dasyornis longirostris*

## קישורים חיצוניים

קטגוריה:בעלי חיים שתוארו ב-1827
קטגוריה:טקסונים שתוארו בידי ניקולס אילוורד ויגורס
קטגוריה:עורבאים
פאפה סוארה

**פאפה סוארה** (בצרפתית: **Papa Souaré**; נולד ב-6 ביוני 1990) הוא כדורגלן סנגלי המשחק בקרוידון בעמדת המגן השמאלי.

## קריירה
סוארה התחיל את הקריירה שלו בקבוצת דיאמברס מליגת העל הסנגלית. בגיל 18 הצטרף לליל והתחיל בקבוצת המילואים של המועדון.

לאחר שלא זכה לדקות משחק רבות בליל, בקיץ  הושאל לסטאד ריימס על מנת לצבור דקות משחק. במדי ריימס שיחק 23 משחקים ולא כבש אף שער ובסיום העונה חזר לליל כשחקן הרכב.

ב-1 בפברואר 2015 חתם ל-3 וחצי שנים בקריסטל פאלאס ששילמה עבורו 5.3 מיליון אירו.

באוגוסט  סוארה חתם בטרואה מהליגה הצרפתית השנייה.

ב-6 בספטמבר 2021, סוארה חתם בצ'רלטון את'לטיק מהפוטבול ליג הראשונה.

ב-17 ביולי 2023 סוארה חתם במאת'רוול מליגת העל הסקוטית.

## קריירה בינלאומית
ב-29 בפברואר 2012 סוארה ערך את הופעת הבכורה שלו בנבחרת סנגל בתיקו 0-0 נגד . סוארה השתתף עם הנבחרת באולימפיאדת לונדון וגביע אפריקה לאומות 2015. ב-29 במרץ 2016 הבקיע את שער הבכורה שלו בנבחרת בניצחון 1-2 נגד .

ב-11 בספטמבר 2016 סוארה נפצע בתאונת דרכים בכביש M4 בה שבר את רגלו ואת לסתיו, פציעה שלפי טענת הרופאים תמנע מסוארה לשחק כדורגל בחצי שנה הקרובה.

## קישורים חיצוניים

קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני ליל
קטגוריה:כדורגלני סטאד ריימס
קטגוריה:כדורגלני קריסטל פאלאס
קטגוריה:כדורגלני טרואה
קטגוריה:כדורגלני צ'רלטון את'לטיק
קטגוריה:כדורגלני מאת'רוול
קטגוריה:כדורגלני נבחרת סנגל
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:ספורטאים זרים בסקוטלנד
קטגוריה:סנגלים שנולדו ב-1990